“เจ้าสัวธนินท์” จูงมือ “แจ็ค หม่า” ลุยธุรกิจชำระเงินออนไลน์
“เจ้าสัวธนินท์” จูงมือ “แจ็ค หม่า” ลุยธุรกิจชำระเงินออนไลน์
2 พ.ย. 2559

ผู้สื่อข่าวรายงานว่า วานนี้ (1 พ.ย.) บริษัท แอนท์ ไฟแนนเชียล เซอร์วิสเซส กรุ๊ป หนึ่งในผู้นำการให้บริการทางการเงินดิจิทัลระดับโลกในเครืออาลีบาบา กรุ๊ป ประกาศความร่วมมือกับบริษัท แอสเซนด์ มันนี่ กลุ่มบริษัทผู้ให้บริการธุรกิจดิจิทัลในประเทศไทย และอาเซียน ซึ่งเป็นบริษัทในเครือซีพีกรุ๊ป ณ เขตปกครองพิเศษฮ่องกง สาธารณรัฐประชาชนจีน 
โดยมี นายแจ๊ค หม่า ประธานอาลีบาบา กรุ๊ป และนายธนินท์ เจียรวนนท์ ประธานกรรมการบริษัท ซีพี ออลล์ จำกัด (มหาชน) หรือ CPALL และประธานคณะผู้บริหารเครือเจริญโภคภัณฑ์ เป็นสักขีพยานในการลงนาม
สำหรับการร่วมมือระหว่างบริษัท แอสเซนด์ มันนี่ จำกัด และ แอนท์ ไฟแนนเชียล เซอร์วิสเซส กรุ๊ป เพื่อร่วมผลักดันการเติบโตของการใช้จ่ายแบบออนไลน์และออฟไลน์ และเป็นการสร้างระบบการให้บริการทางการเงินที่เข้มแข็ง สะดวก ปลอดภัย และมั่นใจได้ ให้กับผู้บริโภคและร้านค้า โดยความร่วมมือครั้งนี้ เป็นการลงทุนครั้งแรกกับบริษัทไทยของแอนท์ ไฟแนนเชียล ซึ่งเป็นการแสดงให้เห็นถึงความเชื่อมั่นที่แอนท์ ไฟแนนเชียล มีต่อแอสเซนด์ มันนี่ บริษัทผู้ให้บริการด้านการเงินอิเล็กทรอนิกส์ชั้นนำของไทย ความร่วมมือในครั้งนี้ จะทำให้แอสเซนด์ มันนี่ได้รับการสนับสนุนด้านกลยุทธ์และทางเทคนิค ซึ่งเป็นนวัตกรรมระดับโลกที่แอนท์ ไฟแนนเชียลได้นำพาบริการอาลีเพย์ แอพพลิเคชันการชำระเงินและไลฟ์สไตล์โมบายล์ประสบความสำเร็จอย่างสูง และมีผู้ใช้งานมากที่สุดของจีน
อนึ่ง บริษัท แอสเซนด์ มันนี่ จำกัด เป็นผู้นำด้านธุรกิจเทคโนโลยีทางการเงิน หรือ fintech ในไทยและเอเชียตะวันออกเฉียงใต้ โดยใช้ชื่อ บริษัท ทรู มันนี่  จำกัด สำหรับธุรกิจการให้บริการด้านการเงิน และ บริษัท แอสเซนด์ นาโน จำกัด สำหรับธุรกิจเงินกู้รายย่อย บริษัท แอสเซนด์ มันนี่ จำกัด มีสำนักงานใหญ่ในกรุงเทพฯ และมีให้บริการใน 6 ประเทศ รวมไปถึงไทย อินโดนีเซีย ฟิลิปปินส์ เวียดนาม เมียนมา และกัมพูชา โดยบริษัท แอสเซนด์ มันนี่ จำกัด มุ่งเป้าไปที่ลูกค้าสองกลุ่มหลัก คือกลุ่มผู้บริโภคยุคดิจิทัล ด้วยบริการแอพพลิเคชั่นกระเป๋าเงินอิเล็กทรอนิกส์ และลูกค้ากลุ่มที่ไม่สามารถเข้าถึงบริการทางการเงิน ด้วยเครือข่ายตัวแทนที่กว้างขวาง ซึ่งนอกจาก บริษัท แอสเซนด์ มันนี่ จำกัด จะให้บริการการชำระเงิน การโอนเงินทั้งในประเทศและระหว่างประเทศ